พอดีเมื่อช่วงเช้าผมไอออกมาเป็นเลือดเล็กน้อยอ่ะครับ แต่พอหลังๆมาไอแล้วไม่มีเลือดออกมาอีกผมไม่แน่ใจว่าเป็นเพราะอะไรครับ คือไอมีเลือดปนออกมาแค่ครั้งเดียว
สวัสดีค่ะ การไอที่รุนแรง อาจทำให้เกิดเส้นเลือดฝอยในทางเดินหายใจเกิดฉีกขาด และมีเลือดปนออกมาเมื่อไอได้ค่ะ ดังนั้น หากไอแล้วมีเลือดปนออกมาแค่ครั้งเดียว และเลือดที่ออกมีปริมาณไม่มาก ก็อาจสังเกตอาการไปก่อน ไม่ได้ถือว่าอันตรายอะไรค่ะส่วนอาการไอ หากเพิ่งเกิดขึ้นไม่กี่วัน ส่วนใหญ่แล้ว ก็มักเกิดจากการติดเชื้อทางเดินหายใจ โดยมักเกิดจากการเป็นไข้หวัด อย่างไรก็ตาม แนะนำควรลองตรวจ ATK หาการติดเชื้อโควิด 19 ดูด้วยค่ะ หากตรวจไม่พบ ก็ให้ดูแลรักษาตามอาการ เช่น การดื่มน้ำเปล่ามากๆ งดน้ำเย็น ไม่ตากลม ไม่ตากฝน รักษาร่างกายให้อบอุ่น พักผ่อนให้เพียงพอ ไม่สูบบุหรี่ เป็นต้นแต่หากอาการไอเป็นมานานเกิน 1 สัปดาห์ แนะนำควรไปพบแพทย์เพื่อตรวจรักษา โดยอาจเกิดจากเป็นไข้หวัดใหญ่ หลอดลมอักเสบ หรือหากเป็นมานานกว่านั้น อาจเกิดจากการเป็นภูมิแพ้ หอบหืด กรดไหลย้อน เป็นต้นหรือหากต่อมา ยังมีไอแล้วมีเลือดปนออกมาอีกเรื่อยๆ หรือเลือดที่ออกมีปริมาณมาก ก็ควรไปพบแพทย์เช่นกัน โดยสาเหตุ อาจได้แก่ เป็นวัณโรคปอด มีฝีในปอด โรคหลอดลมพอง มีลิ่มเลือดอุดตันเส้นเลือดในปอด มีความผิดปกติของหลอดเลือดในปอด มะเร็งปอด มีภาวะเกร็ดเลือดต่ำ มีเกร็ดเลือดหรือโปรตีนที่ช่วยในการแข็งตัวของเลือดทำงานผิดปกติ เป็นต้น